Biedrība

„Laimas slimības slimnieku biedrība”

Gada pārskats

par 2023. gada 01.janvāris - 31. decembris

Siguldā

**Saturs**

|  |  |
| --- | --- |
|  | Lpp. |
| Informācija par biedrību | 3 |
| Apliecinājums | 4 |
| Bilance | 5 |
| Ieņēmumu un izdevumu pārskats | 6 |
| Ziedojumu un dāvinājumu pārskats | 6 |
| Gada pārskata paskaidrojums | 7 |
| Vadības ziņojums  | 8 |

**Informācija par biedrību**

Organizācijas nosaukums un juridiskā adrese: biedrība „Laimas slimības slimnieku biedrība”, Dārza iela 30, Sigulda, Siguldas novads, LV-2150

Organizācijas reģistrācijas numurs: 40008285893, datums: 25.03.2019.

Ziņas par pārvaldes institūcijas locekļiem: valdes locekle Elīna Prikule no 25.03.2019., valdes locekle Sigita Pešele no 29.11.2022.

**Apliecinājums**

Laika periodā starp pārskata gada pēdējo dienu un dienu, kad parakstīts gada pārskats, nav bijuši nekādi nozīmīgi vai ārkārtas apstākļi, kas ietekmētu gada rezultātus un biedrības finansiālo stāvokli.

Valdes locekle: Elīna Prikule

Grāmatvede: Inese Vēvere, GV Akadēmija, SIA

**Bilance**

***Aktīvi***

|  |  |  |
| --- | --- | --- |
| Posteņa nosaukums | Pārskata gadabeigās | Iepriekšējā pārskata gada beigās |
| Ilgtermiņa ieguldījumi |  |  |
| Apgrozāmie līdzekļi |  |  |
| III. Nākamo periodu izmaksas | 72 | 71 |
| V. Nauda | 5237 | 1207 |
| **Kopā aktīvi** | **5309** | **1278** |

***Pasīvi***

|  |  |  |
| --- | --- | --- |
| Posteņa nosaukums | Pārskata gadabeigās | Iepriekšējā pārskata gada beigās |
| I. Fondi |  |  |
| 1. Pamatfonds |  |  |
| 2. Mērķfonds | 4038 |  |
| 3. Rezerves fonds | 1271 | 966 |
| 3.1. Iepriekšējo gadu rezerves fonds | 966 | 1315 |
| 3.2. Pārskata gada rezerves fonds | 305 | -349 |
| II. Ilgtermiņa kreditori |  |  |
| III. Īstermiņa kreditori |  |  |
| 4. Pārējie kreditori |  | 312 |
| **Kopā pasīvi** | **5309** | **1278** |

**Ieņēmumu un izdevumu pārskats**

|  |  |  |
| --- | --- | --- |
| Posteņa nosaukums | Pārskata gadabeigās | Iepriekšējā pārskata gada beigās |
| I. Biedru nauda, iestāšanās nauda un citas gadskārtējās iemaksas | 276 | 336 |
| II. Saņemtie ziedojumi un dāvinājumi | 4851 | 236 |
| V. No Eiropas Savienības fondiem, Eiropas Ekonomikas zonas fondiem un citiem ārvalstu fondiem saņemtais finansējums |  |  |
| VII. Citi ieņēmumi |  |  |
| *VIII. Ieņēmumi kopā* | *5127* | *572* |
| IX. Izdevumi: |  |  |
| 1. Materiālu izdevumi |  | 134 |
| 2. Citi izdevumi | 784 | 787 |
| *XI. Izdevumi kopā* | *784* | *921* |
| **XII. Ieņēmumu un izdevumu starpība** | **4343** | **-349** |

**Ziedojumu un dāvinājumu pārskats**

Biedrībai uz pārskata gada sākumu ir uzkrāti ziedojumi un dāvinājumi 1168 EUR apmēra.

Biedrība pārskata gadā ir saņēmusi ziedojumus un dāvinājumus 4851 EUR apmērā.

Biedrība pārskata gadā ir izlietojusi ziedojumus un dāvinājumus 782 EUR apmērā.

Biedrībai uz pārskata gada beigām ir ziedojumu un dāvinājumu atlikuma 5237 EUR apmērā.

**Gada pārskata paskaidrojums**

Informācija par fondiem

|  |  |  |  |  |
| --- | --- | --- | --- | --- |
|  | Gada sākumā | Gada beigās | Izmaiņas | Veidošanās avoti |
| **Fondi** | **966** | **5309** | **4343** | Rezerves fonds veidoja no ieņēmumu (ziedojumi neierobežotai lietošanai, biedru naudas) un izdevumu (sabiedriskā labuma darbībai) starpības. Mērķfonds veidoja no ieņēmumu (ziedojumi noteiktiem mērķiem) un izdevumu (sabiedriskā labuma darbībai ar noteiktu mērķi) starpības. |
| Pamatfonds | 0 | 0 | 0 |
| Rezerves fonds | 966 | 1271 | 305 |
| Mērķfonds | 0 | 4038 | 4038 |

Informācija par visām būtiskajām saistībām

* visas būtiskās saistības ir ietvertas bilancē;
* biedrība nav sniegusi garantijas (galvojumus);
* biedrībai nav aizņēmumu.

Informācija par biedrības valdes saņemto atlīdzību

* valdes locekļi nesaņem atlīdzību.

Informācija par saskaņā ar darba līgumiem nodarbinātajiem darbiniekiem

* nav noslēgtu darba līgumu.

Informācija par saņemtajām dotācijām un to izlietojumu

* nav dotāciju.

Informācija par ziedojumā vai dāvinājuma saņemtajiem nemateriālajiem ieguldījumiem un pamatlīdzekļiem

* nav saņemti.

Informācija par ziedojumā vai dāvinājuma saņemtajiem krājumiem

* nav saņemti.

Informācija par postenī "Debitori" esošajiem prasījumiem no citām personām

* nav prasījumu.

Informācija par izlietoto finansējumu no Eiropas Savienības fondiem, Eiropas Savienības Ekonomikas zonas (EEZ) fondiem un citiem ārvalstu fondiem pārskata gadā un šo līdzekļu atlikumi pārskata gada beigās

* nav finansējuma.

Informācija par izlietoto finansējumu, kas saņemts no valsts vai pašvaldības iestādēm un paredzēts valsts vai pašvaldību uzdoto funkciju veikšanai, kā arī no valsts vai pašvaldības piešķirtiem līdzekļiem projektu izpildei pārskata gadā un no valsts un pašvaldību budžeta subsīdijām un šo līdzekļu atlikumiem pārskata gada beigās

* nav finansējuma.

Informācija par ieņēmumiem no saimnieciskās darbības

* nav šādu ieņēmumu.

Informācija par postenī “Nauda” norādītajiem naudas atlikumiem

* kase 25 EUR, banka 5212 EUR.

**Vadības ziņojums**

**I. Vispārīgā informācija par organizāciju**

|  |  |
| --- | --- |
| 1. Nosaukums un juridiskā adrese | "Laimas slimības slimnieku biedrība"Dārza iela 30, Sigulda, Siguldas nov., LV-2150 |
| 2. Juridiskā forma  | Biedrība |
| 3. Reģistrācijas numurs un datums | 40008285893, datums: 25.03.2019.  |
| 4. Darbības joma vai jomas  | 94.99 Citur neklasificēta biedrība vai nodibinājums |
| 5. Organizācijas darbības mērķi, atsevišķi norādot mērķus, kuri pārskata gadā ir mainījušies (izslēgti, papildināti). Sabiedrības daļa (galvenā mērķa grupa), uz kuru vērsta organizācijas darbība. Organizācijas galvenie sasniegumi pārskata gadā  | Statūtos noteiktie mērķi (nav mainījušies):* Aizstāvēt Laimas slimības slimnieku intereses;
* Sniegt atbalstu Laimas slimības slimniekiem un viņu tuviniekiem;
* Izglītot un informēt sabiedrību Laimas slimības jomā;
* Sekmēt starptautisko sadarbību ar citām organizācijām Laimas slimības jomā;
* Nodarboties ar labdarību Laimas slimības slimnieku un viņu tuvinieku labā;
* Veidot sadarbību ar ārstniecības iestādēm un personālu (infektologiem, imunologiem, ģimenes ārstiem u.c.), veidot informācijas apmaiņu par Laimas slimības noteikšanu, ārstēšanas procesu, ar slimības saistītām aktivitātēm.

Galvenie sasniegumi pārskata gadā:* Uzsākta ziedojumu vākšanas kampaņa līdzekļu piesaistei, lai iztulkotu un izdotu S. H. Būnera grāmatu „Healing Lyme: Natural Healing of Lyme Borreliosis and the Coinfections Chlamydia and Spotted Fever Rickettsiosis”, uzsākta projekta realizēšana;
* izveidoti un publicēti informatīvi un izglītojoši materiāli par Laimas slimību (t.sk. ārsta – psihiatrijas rezidenta intervija) un ērcēm, kā arī veicināta informācijas pieejamība Latvijas informatīvajā telpā par Laimas slimību, kura potenciāli var skart jebkuru Latvijas iedzīvotāju. Regulāri biedrības mājaslapā [www.laimasslimiba.lv](http://www.laimasslimiba.lv) un biedrības *Facebook* kontā: <https://www.facebook.com/laimasslimniekubiedriba>, kā arī atbalsta grupā: <https://www.facebook.com/groups/287354671899758> tiek publicēta aktuālā informācija par Laimas slimību un cilvēku pieredzes stāsti cīņā ar to, sadarbībā ar masu medijiem tapušas divas publikācijas par Laimas slimību;
* saņemts Latvijas pilsoniskās alianses un ASV vēstniecības balvu konkursa “Cilvēka izaugsmei” apbalvojums par izcilu ieguldījumu veselībā un labklājībā;
* 2023.gadā pieaudzis dalībnieku skaits biedrības izveidotajā atbalsta grupā *Laimas slimības slimnieku atbalsta grupa* sociālajā vietnē *Facebook.* Uz 2023.gada 31.decembri reģistrējušies aptuveni 2,7 tūkstoši (pirms gada bija 2,3 tūkstoši) dalībnieku*,* kuri apmainās ar informāciju, pieredzi, kā arī viens otram sniedz emocionālu atbalstu saistībā ar šo saslimšanu.
* Parakstīts nevalstisko organizāciju un Ministra kabineta memorands.
* Notikusi tikšanās Veselības ministrijā, kuras laikā informējām par esošajām problēmām un sagatavotajiem priekšlikumiem to risināšanā.
 |
| 6. Sabiedriskā labuma organizācijas statuss  | Kopš 22.06.2019.Darbības jomas: veselības veicināšana, slimību profilakse, labdarība. |
| 7. Ziņas par valdes locekļiem – vārds, uzvārds un amatā stāšanās datums, pilnvaru termiņš, atbrīvošanas datums | Zane Šneidere, no 25.03.2019 – 29.11.2022Elīna Prikule, no 25.03.2019, beztermiņaSigita Pešele no 29.11.2022, beztermiņa |
| 8. Biedrības, arodbiedrības un to apvienības biedru skaits uz pārskata gada 31. decembri, t. sk. fiziskās personas un juridiskās personas | 54 - fiziskas personas |
| 9. Ziņas par grāmatvedi, kas parakstīja gada pārskatu, – vārds, uzvārds | Inese Vēvere, GV Akadēmija, SIA, reģ. Nr. 40103323606 |
| 10. Ziņas par zvērinātu revidentu (ja tāds ir nepieciešams) vai ziņas par revīzijas institūcijas locekļiem – vārds, uzvārds | Revidente:Aiga Akermane |
| 11. Svarīgākie notikumi pārskata gadā un nākotnes perspektīvas | Svarīgākie notikumi* Sniegts informatīvs un emocionāls atbalsts Laimas slimības skartajiem.
* Saņemts Latvijas pilsoniskās alianses un ASV vēstniecības balvu konkursa “Cilvēka izaugsmei” apbalvojums par izcilu ieguldījumu veselībā un labklājībā;
* Notikusi tikšanās Veselības ministrijā, kuras laikā beidzot biedrībai bija iespēja izklāstīt Laimas slimības slimnieku pieredzi un esošās problēmas, kā arī piedāvāt iespējamos risinājumus.
* Biedrība ir iestājusies Latvijas pacientu organizāciju tīklā, kas nodrošina informācijas apmaiņu un sadarbību ar citām pacientu organizācijām.

Nākotnes perspektīvas:Biedrība „Laimas slimības slimnieku biedrība” ir izvirzījusi sev vairākus ilgtermiņa mērķus. Svarīgākie no tiem ir sadarbības veicināšana ar ārstniecības iestādēm un personālu (infektologiem, imunologiem, ģimenes ārstiem u.c.), veidojot informācijas apmaiņu par Laimas slimības noteikšanu, ārstēšanu, un citām slimības aktualitātēm, un labdarības projektu īstenošana, ar mērķi piesaistīt ziedojumus un sniegt finansiālu atbalstu Laimas slimības smagāk skartajiem slimniekiem, kuri zaudējuši savas darba spējas (atkarīgs no ziedojumu piesaistīšanas iespējām). 2024.gadā plānots turpināt informēt un izglītot par Laimas slimību dažādos biedrības informācijas kanālos un sniegt atbalstu cilvēkiem, kuriem tas ir nepieciešams, kā arī plānots S. H. Buhner grāmatas „Healing Lyme: Natural Healing of Lyme Borreliosis and the Coinfections Chlamydia and Spotted Fever Rickettsiosis” izdošana latviešu valodā, tādējādi cilvēkiem nodrošinot plašu informāciju par Laimas slimību un iespējām sev palīdzēt (projekta gaita atkarīga no ziedojumu piesaistīšanas). Atkarībā no Veselības ministrijas atbildes saistībā ar mūsu iesniegtajiem priekšlikumiem, plānota sadarbība ar ministriju un tās padotības iestādēm. |
| 12. Ziņas par organizācijas struktūru | Biedrības augstākā pārvaldes institūcija ir biedru sapulce.Biedru sapulces pienākumus biedru sapulces kompetencē ietilpstošā apjomā pilda no biedru kopskaita ievēlēta pārstāvju sapulce. Biedru kopsapulce ir ievēlējusi Pārstāvju sapulci 5 personu sastāvā. Pārstāvju sapulcei nav tiesību izdarīt grozījumus statūtos, ievēlēt un atsaukt valdes locekļus, pieņemt lēmumu par Biedrības darbības izbeigšanu, turpināšanu vai reorganizāciju. Biedrības izpildinstitūcija ir valde, kas vada un pārstāv Biedrību. Valde sastāv no diviem valdes locekļiem. Visiem valdes locekļiem ir pārstāvības tiesības. Valdes locekļi pārstāv biedrību katrs atsevišķi. Valde pārzina un vada Biedrības lietas. Tā pārvalda Biedrības mantu un rīkojas ar tās līdzekļiem atbilstoši likumiem, statūtiem, biedru sapulces lēmumiem, kā arī organizē biedrības grāmatvedības uzskaiti saskaņā ar normatīvajiem aktiem un veic citus pienākumus saskaņā ar statūtos noteikto kompetenci. Valdes locekļi pilda savus pienākumus bez atlīdzības. |
| 13. Informācija par darbību regulējošo politiku  | Nav attiecināms |
| 14. Informācija par lēmumu pieņemšanas procesu, ja attiecināms (ja attiecināms) | Biedru sapulces kompetencē ietilpst: grozījumu izdarīšana statūtos, valdes un revīzijas institūciju locekļu ievēlēšana un atsaukšana, lēmuma pieņemšana par Biedrības darbības izbeigšanu, turpināšanu vai reorganizāciju, noteikt jaunuzņemto biedru iestāšanās maksas apmēru un iemaksas kārtību, noteikt biedru naudas apmēru, citi jautājumi, kuri saskaņā ar likumu vai statūtiem ir biedru sapulces kompetencē.Iekšējā komunikācija notiek regulāri, sūtot informāciju biedriem uz viņu e-pastu adresēm, organizējot biedru sarunu vakarus, kā arī sapulces, lai kopā pieņemtu lēmumus par aktivitātēm.Līdz šim biedrībai nav apstiprināta stratēģija, jo biedrība ir salīdzinoša maza, taču aktivitāšu īstenošana notiek saskaņā ar biedrības vīziju un izvirzītajiem mērķiem. Stratēģijas dokumentēšana ir nākotnes perspektīvā, tomēr jāņem vērā, ka biedrība apvieno cilvēkus ar veselības problēmām, tāpēc nereti spēja līdzdarboties un būt aktīviem ir ierobežota.  |
| 15. Informācija par finanšu pārvaldību (ja attiecināms) | Biedrība ir maza un attiecīgi arī tās finanses ir ļoti ierobežotas. Galvenie finanšu ienākumi ir biedru naudas un ziedojumi. Līdz šim procentuāli finanšu līdzekļi visvairāk ir tērēti informatīvām un izglītojošām aktivitātēm, piemēram, semināru organizēšana un izdales materiāli. Pieaugot biedrības ienākumiem, ir plānots izstrādāt finanšu pārvaldību. Gada pārskatu sagatavo valdes loceklis un grāmatvedis, to izskata revidents un apstiprina Biedru vai Pārstāvju sapulce. |
| 16. Informācija par darbiniekiem un citām algotām vai brīvprātīgām amatpersonām, ekspertiem (ja attiecināms) |  Nav attiecināms  |
| 17. Interešu pārstāvniecības aktivitātes (ja attiecināms) | Galvenā pārstāvniecības aktivitāte pārskata gadā saistīta ar sadarbību ar masu medijiem, informatīvu rakstu un radio raidījumu par Laimas slimību tapšanā. |
| 18. Organizācijas veiktās finanšu piesaistes aktivitātes pārskata gadā |  Biedru naudas: 276 EURZiedojumi: 4851 EUR |
| 19.  Cita informācija, ja nepieciešams |   |

**II. Informācija par brīvprātīgo darbu, ja tāds ir**

 Nav noslēgtu brīvprātīgo darba līgumu.

**III. Informācija, ko sniedz organizācija, kurai ir piešķirts sabiedriskā labuma organizācijas statuss**

|  |  |
| --- | --- |
| 1. Sabiedriskā labuma organizācijas darbības mērķis (ne vairāk kā 500 rakstu zīmes) | * aizstāvēt Laimas slimības slimnieku intereses;
* sniegt atbalstu Laimas slimības slimniekiem un viņu tuviniekiem;
* izglītot un informēt sabiedrību Laimas slimības jomā;
* sekmēt starptautisko sadarbību ar citām organizācijām Laimas slimības jomā;
* nodarboties ar labdarību Laimas slimības slimnieku un viņu tuvinieku labā;
* veidot sadarbību ar ārstniecības iestādēm un personālu (infektologiem, imunologiem, ģimenes ārstiem u.c.), veidojot informācijas apmaiņu par Laimas slimības noteikšanu, ārstēšanas procesu, ar slimības saistītām aktualitātēm.
 |
| 2. Sabiedriskā labuma darbības joma vai jomas | **X labdarība**      ▢  cilvēktiesību un indivīda tiesību aizsardzība      ▢  pilsoniskās sabiedrības attīstība      ▢  izglītības veicināšana      ▢  zinātnes veicināšana      ▢  kultūras veicināšana      **X  veselības veicināšana**      **X  slimību profilakse**      ▢  sporta atbalstīšana         ▢  vides aizsardzība      ▢  palīdzības sniegšana katastrofu gadījumos un ārkārtas situācijās      ▢  sabiedrības (it īpaši trūcīgo un sociāli mazaizsargāto personu grupu) sociālās labklājības celšana |
| 3. Sabiedrības daļa/mērķa grupa, uz kuru vērsta organizācijas sabiedriskā labuma darbība |       ▢  ģimenes, kuras audzina trīs un vairāk bērnu      ▢  nepilnās ģimenes      ▢  cilvēki ar invaliditāti      ▢  personas, kuras pārsniegušas darbspējas vecumu      ▢  15–25 gadus veci jaunieši      ▢  personas, kuras atbrīvotas no brīvības atņemšanas iestādēm      ▢  ilgstošie bezdarbnieki      ▢  bezpajumtnieki      ▢  cilvēktirdzniecības upuri      ▢  politiski represētās personas      ▢  personas, kurām stihisku nelaimju vai dabas katastrofu dēļ ir nodarīts kaitējums, vai viņu ģimenes      ▢  Černobiļas atomelektrostacijas avārijas seku likvidēšanas dalībnieki un viņu ģimenes, Černobiļas atomelektrostacijas avārijas dēļ cietušās personas un viņu ģimenes      ▢  personas ar alkohola, narkotisko, psihotropo, toksisko vielu, azartspēļu vai datorspēļu atkarības problēmām un viņu ģimenes      ▢  ģimenes, kas audzina bērnu ar invaliditāti      ▢  bērni      ▢  no vardarbības cietušās personas **X  cita (norādīt):*** Laimas slimības slimnieki
* Laimas slimības slimnieku tuvinieki
* Sabiedrība kopumā, jo ar šo slimību var saslimt jebkurš neatkarīgi no vecuma, statusa, ieņemamā amatā utt.
 |
| 4. Detalizēta informācija par svarīgākajiem sasniegumiem pārskata gadā un attīstības perspektīvām: | -2023.gadā sociālajā platformā [www.facebook.com](http://www.facebook.com) un [www.youtube.com](http://www.youtube.com) publicēti informatīvi video un materiāli, kā arī pieredzes stāsti. Piemēram:<https://www.youtube.com/watch?v=HUZVgw0ZlTk><https://www.laimasslimiba.lv/par_laimas_slimibu/pieredzes-stasti/params/post/4372316/pieredze-laimas-slimiba-analizes-pozitivas-bet-saslimsanu-neatzist>https://www.laimasslimiba.lv/par\_laimas\_slimibu/pieredzes-stasti/params/post/4275626/pieredze-laimas-slimiba-bernam-un-sot-terapija-Atsaucoties masu medijiem, biedrība sniegusi informāciju laikrakstiem un radio. Biedrības pārstāvis piedalījies podkāsta par Laimas slimību ierakstīšanā, kas publiski pieejams būs 2024.gadā.- Regulāri Laimas slimības slimnieku biedrības *Facebook* kontā un mājaslapā [www.laimasslimiba.lv](http://www.laimasslimiba.lv) publicēta aktuālā informācija, kas saistīta ar Laimas slimību (informācija par ērcēm, kā no tām izsargāties, kādas var būt Laimas slimības sekas, jaunākie pētījumi u.c.).-Saņemts Latvijas pilsoniskās alianses un ASV vēstniecības Latvijā apbalvojums balva “Cilvēka izaugsmei” par izcilu ieguldījumu veselībā un labklājībā.- Biedrība ir iestājusies Latvijas pacientu organizāciju tīklā, kas nodrošina informācijas apmaiņu un sadarbību ar citām pacientu organizācijām.-Biedrība ir parakstījusi Nevalstisko organizāciju un Ministru kabineta memorandu.Nākotnes perspektīvas:* Turpināt informēt un izglītot par Laimas slimību, ērcēm, iespējamiem riskiem un kā šos riskus mazināt;
* Grāmatas par Laimas slimību tulkošana un izdošana latviešu valodā;
* Sadarbības veidošana ar ārstniecības organizācijām un personām.
 |
| 4.1. mērķa grupām adresētie organizācijas projekti, pasākumi un citas aktivitātes kalendāra gadā | Pārskata gadā regulāri publicēta aktuāla un noderīga informācija par Laimas slimību, ērcēm un risku mazinošiem faktoriem biedrības mājaslapā [www.laimasslimiba.lv](http://www.laimasslimiba.lv) un sociālajā platformā „Facebook”.  |
| 4.2. organizācijas darbības rezultāti vai sasniegumi kalendāra gadā attiecībā uz mērķa grupu vai attiecīgajā jomā |  Laimas slimības slimnieku biedrība darbojas kopš 2019.gada marta beigām. Šajā laikā veiksmīgi organizēti vairākus pasākumus un aktualizējusi informāciju, kas ir būtiska visai sabiedrībai, jo ar Laimas slimību var saslimt jebkurš, kā arī līdz šim publiskajā telpā pieejamā informācija nav bijusi pietiekami detalizēta un korekta. Biedrības izveidotajā atbalsta grupā sociālajā vietnē *Facebook* “Laimas slimības slimnieku atbalsta grupa” reģistrējušies vairāk nekā 2,7 tūkstoši cilvēku, kur grupas dalībniekiem ir iespēja apmainīties ar informāciju, kā arī gūt emocionālu atbalstu. Salīdzinājumā ar iepriekšējo periodu dalībnieku skaists pieaudzis par aptuveni 400 dalībniekiem. Apkopojot 2023.gada darba rezultātus, var secināt, ka arvien vairāk cilvēku vēršas Laimas slimības slimnieku biedrībā, lai saņemtu informatīvu un emocionālu atbalstu. Cilvēki zvana, sūta e-pastus un raksta ziņas “Facebook”, lai uzzinātu, kur vēl var saņemt palīdzību. Laimas slimības slimnieku biedrība regulāri saņem pateicības no cilvēkiem par Laimas slimības problemātikas aktualizēšanu, kā arī pateicību par *Facebook* atbalsta grupas “Laimas slimības slimnieku atbalsta grupa” esamību. Tas cilvēkiem ir palīdzējis uzzināt vairāk par Laimas slimību, kā arī iespējām uzlabot savu veselības stāvokli un censties uzlabot pašsajūtu nevis padoties izmisumam, kas nereti pārņem slimības nogurdinātos. Biedrības darbība ir pamanīta un novērtēta, jo 2023.gadā biedrībai pasniegta Latvijas pilsoniskās alianses un ASV vēstniecības Latvijā balva “Cilvēka izaugsmei” par izcilu ieguldījumu veselībā un labklājībā.Mūsu novērojumi liecina, ka kopš Laimas slimības slimnieku biedrība uzsāka savu darbu, publiskajā telpā arvien vairāk parādās informācija par Laimas slimību (arī cilvēku pieredzes stāsti), līdz ar to cilvēkiem ir vairāk pieejama informācija un zināšanas par veselības veicināšanu un slimības profilaksi. Svarīga mērķauditorija ir arī bērni, lai izglītotu viņus par ērcēm un mudinātu informēt pieaugušos, ja saskaras ar tām.Visi informatīvie materiāli, ko izstrādājusi biedrība (t.sk. “Ērču detektīva rokasgrāmata” – darba lapas bērniem), ir pieejami bez maksas, arī informatīvais atbalsts tiek sniegts bez atlīdzības. Primāri šajā gadā resursi tika koncentrēti grāmatas par Laimas slimību tulkošanā un izdošanā latviešu valodā (grāmatu plānots izdots 2024.gadā), kā arī sadarbības ar organizācijām un cilvēkiem stiprināšanā. |
| 4.3. organizācijas darbību veicinošie faktori | Līdz šim biedrība ir sadarbojusies ar Dabas aizsardzības pārvaldi un entomologu Voldemāru Spuņģi, “Latvijas valsts meži”, laboratoriju SIA “GenEra”, ārsti-naturopāti Inesi Sproģi, ārstu – psihoterapijas rezidentu Arvi Rasmani un informatīva sadarbība bijusi ar biedrību *APEIRONS*.2023.gada nogalē pirmo reizi biedrību uzklausīja Veselības ministrijā. Ceram, ka arī ar šo iestādi būs iespējama sadarbība, kas būs organizācijas darbību veicinošs faktors. |
| 4.4. organizācijas darbību kavējošie faktori | Neizpratne par Laimas slimības iespējamām sekām uz cilvēka veselības stāvokli ilgtermiņā, kā arī ietekmi uz valsts budžetu (darba nespēja, pabalsti u.c.). Viens no lielākajiem izaicinājums ir panākt, lai medicīnas speciālisti un organizācijas biedrību uztvertu kā sadarbības partneri, ar kuru kopā uzlabot Laimas slimības profilaksi, diagnostiku un ārstēšanu, nevis pretinieku, kurš vēlas norādīt uz kļūdām. Prakse liecina, ka, uzklausot, diskutējot un sadarbojoties ar pacientu organizācijām, ir iespējams rast reālus risinājumus labākai diagnostikai un efektīvākai terapijai, tādējādi palīdzot cilvēkiem, kuri cieš no veselības traucējumiem. |
| 5. Turpmākās darbības plāns par ilgtermiņa projektiem, pasākumiem un citām aktivitātēm: |  Īstenot pasākumu kopumu, kas aprakstīts 5.1 un 5.2 punktos. |
| 5.1. iesāktie | * Informatīvi pasākumi (plānoti ilgtermiņā ar noteiktu regularitāti) biedrības “Laimas slimības slimnieku biedrība” biedriem un jebkuram interesentam ar mērķi izglītot un informēt par aktualitātēm Laimas slimības jomā un profilaktiskiem pasākumiem, lai mazinātu riskus ar šo slimību saslimt, sniegt atbalstu Laimas slimības slimniekiem un viņu tuviniekiem.
* Darba lapu bērniem druka (ja izdodas piesaistīt līdzekļus drukai). Darba lapās vienkāršā un bērniem saprotamā valodā sniegt priekšstatu par ērcēm un to bīstamību, veicināt ērču atpazīšanu un pareizu rīcību, ja tās tiek pamanītas, kā arī veicināt profilaksi, lai no ērcēm izsargātos. Plānots meklēt sadarbības partnerus, lai nodrukātu vēl šādas grāmatiņas un tās izplatītu Latvijas bērnudārzos un skolās. Plānots uzrunāt SPKC, lai digitāli publicē informatīvo materiālu arī savā lapā vai informācijas kanālos.
* S. H. Buhner grāmata „Healing Lyme: Natural Healing of Lyme Borreliosis and the Coinfections Chlamydia and Spotted Fever Rickettsiosis” tulkošana un izdošana latviešu valodā. Līdz šim ir noslēgts līgums par grāmatas tulkošanu un izdošanu, nopirkta license. Lai īstenotu šo projektu, ir uzsākta ziedojumu vākšana, kā arī ir uzsākta tulkošana.
* Regulāras Laimas slimības slimnieku aptaujas, lai noskaidrotu slimnieku viedokli par to, kādi uzlabojumi nepieciešami slimības diagnosticēšanai un ārstēšanai, vai cilvēkiem ir pietiekami labas zināšanas, kā mazināt riskus saslimt ar šo slimību un ko darīt, ja piesūkusies ērce. Aptauju plānots izplatīt sociālajā vietnē *Facebook* un nosūtot e-pastus biedrības “Laimas slimības slimnieku biedrība” biedriem.
* Laimas slimības slimnieku pieredzes stāsti video un rakstiskas intervijas, lai stāstītu, ko nozīmē sadzīvot ar šo slimību, kā tas ietekmē viņu darbu, sociālo dzīvi un attiecības ģimenē. Tādējādi vēršot cilvēku uzmanību uz risku mazinošiem pasākumiem un veselības stiprināšanu kopumā, aicinot cilvēkus nebūt vieglprātīgiem, bet atbildīgiem par savu veselību. Pieredzes stāstus izvietot sociālajā vietnē *Facebook* biedrības “Laimas slimības slimnieku biedrība” lapā, kā arī mājaslapā, tiklīdz tā tiks izveidota. Tāpat plānots veidot sadarbību ar masu medijiem, lai pievērstu pēc iespējas lielāku sabiedrības uzmanību un sasniegtu mērķus.
 |
| 5.2. plānotie | * Sadarbības veicināšana ar ārstniecības iestādēm un personālu (infektologiem, imunologiem, ģimenes ārstiem u.c.), veidojot informācijas apmaiņu par Laimas slimības noteikšanu, ārstēšanas procesu, ar slimības saistītām aktualitātēm.
* S. H. Buhner grāmata „Healing Lyme: Natural Healing of Lyme Borreliosis and the Coinfections Chlamydia and Spotted Fever Rickettsiosis” tulkošana un izdošana latviešu valodā. Grāmatas prezentācijas novadu bibliotēkās, vienlaikus informējot cilvēkus par ar Laimas slimību saistītajos jautājumos.
* Labdarības projekti (aktivitātes atkarīgas no biedrības finanšu iespējām), lai palīdzētu Laimas slimības slimniekiem, jo daudzi cilvēki zaudē darba spējas. Slimības radītās veselības problēmas, to novēršana un veselības uzlabošana prasa lielus finanšu resursus, tāpēc ir nepieciešams palīdzēt tiem, kuriem nav šādu iespēju.
 |
| 6. Turpmākās darbības plāns par īstermiņa projektiem, pasākumiem un citām aktivitātēm: |  Aprakstīts 6.1. un 6.2. punktos. |
| 6.1. iesāktie | S. H. Buhner grāmata „Healing Lyme: Natural Healing of Lyme Borreliosis and the Coinfections Chlamydia and Spotted Fever Rickettsiosis” tulkošana un izdošana latviešu valodā. Maijs ir Laimas slimības izpratnes veicināšanas mēnesis, tāpēc maijā plānots Laimas slimības slimnieku biedrības *Facebook* kontā un mājaslapā [www.laimasslimiba.lv](http://www.laimasslimiba.lv) publicēt informatīvus materiālus, iespējams tiešsaistes sarunas vai video ar kādiem speciālistiem. |
| 6.2. plānotie | Laimas slimības slimnieku biedrības aktivitātes galvenokārt tiek plānotas ilgtermiņā ar noteiktu cikliskumu, jo izglītošana, informētības un profilakses veicināšana ir nepārtraukts un ilgstošs process. Plānotajās aktivitātēs ietilpst sabiedrības informēšana un izglītošana, sadarbība ar masu medijiem, dažādām organizācijām. |
| 7. Pārskata gadā saņemto ziedojumu kopsumma | 4851 EUR |
| 8. Saņemto ziedojumu izlietojums pārskata gadā: |  782 EUR |
| 8.1. pārskata gadā izlietoto ziedojumu kopsumma |  782 EUR |
| 8.2. ziedojumu izlietojums sabiedriskā labuma darbībai |  657 EUR |
| 8.3. izlietojums administratīvajiem izdevumiem no pārskata gadā saņemto vispārīgo ziedojumu kopsummas |  125 EUR |
| 8.4. Sabiedriskā labuma guvēju skaits | Fiziskās personas: vismaz 4654. Kopumā sabiedriskā labuma guvēji ir visa sabiedrība, jo gan biedrības organizētajos pasākumos var piedalīties jebkurš interesents, kā arī informācija, kas tiek sagatavota un publiskota par Laimas slimību, ir aktuāla jebkuram sabiedrības loceklim, jo no ērču pārnēsātām slimībām nav pasargāts neviens neatkarīgi no vecuma, dzimuma, nodarbošanās, sociālā statusa u.c. Ir zināms, ka biedrības *Facebook* oficiālajai lapai: "Laimas slimības slimnieku biedrība" ir aptuveni 1900 sekotāju, kas ir par 200 vairāk nekā iepriekšējā gadā, savukārt *Facebook* atbalsta grupai: "Laimas slimības slimnieku atbalsta grupa" ir aptuveni 2,7 tūkstoši dalībnieku (par 400 vairāk nekā iepriekšējā gadā), kā arī biedrībā ir reģistrēts 54 biedri, līdz ar to var uzskatīt, ka sabiedrisko labumu gūst vismaz 4654 cilvēki.Objekts: veselībaTeritorija: Latvija |
| 9. Cita informācija, ja nepieciešams |   |

*Pārskats sagatavots saskaņā ar 14.07.2022 MK noteikumiem Nr. 439 “Noteikumi par biedrību, nodibinājumu un arodbiedrību gada pārskatiem un grāmatvedības kārtošanu vienkāršā ieraksta sistēmā”*